32006R1222
L 221/4
JURNALUL OFÍCIAL AL UNIUNII EUROPENE
REGULAMENTUL (CE) NR. 1222/2006 AL COMISIEI
din 11 august 2006
de modificare a Regulamentului (CE) nr. 944/2006 de aplicare a măsurii de distilare de criză prevăzute la articolul 30 din Regulamentul (CE) nr. 1493/1999 al Consiliului pentru anumite vinuri în Italia
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (1), în special articolul 33 alineatul (1) paragraful al doilea litera (f),
întrucât:
(1)
Dat fiind că mai multe măsuri de distilare sunt aplicate în același timp, autoritățile italiene au constatat că, pentru a garanta buna desfășurare a distilărilor, capacitățile distileriilor și cele ale autorităților de control nu sunt suficiente. Pentru a asigura eficiența măsurii prevăzute de Regulamentul (CE) nr. 944/2006 al Comisiei (2), este necesar, prin urmare, să se prelungească perioada de livrare a vinurilor de masă în distilerie până la 28 februarie 2007, iar perioada de livrare a alcoolului către agențiile de intervenție până la 31 mai 2007. În ceea ce privește vinurile de calitate produse într-o regiune determinată (v.c.p.r.d.), este necesar să se prelungească perioada de livrare în distilerie până la 15 septembrie 2006, iar perioada de livrare a alcoolului către agențiile de intervenție până la 16 octombrie 2006.
(2)
Prin urmare, Regulamentul (CE) nr. 944/2006 ar trebui modificat în consecință.
(3)
Măsurile prevăzute de prezentul regulament sunt conforme cu avizul Comitetului de gestionare a vinului,
ADOPTĂ PREZENTUL REGULAMENT:
Articolul 1
La articolul 4 din Regulamentul (CE) nr. 944/2006, alineatul (1) se înlocuiește cu următorul text:
„(1) Cantitățile de vin care fac obiectul contractelor autorizate trebuie livrate în distilerii până la 28 februarie 2007, în ceea ce privește vinurile de masă, și până la 15 septembrie 2006, în ceea ce privește v.c.p.r.d. Alcoolul produs trebuie livrat agenției de intervenție, în conformitate cu articolul 6 alineatul (1), până la 31 mai 2007, în ceea ce privește vinurile de masă, și până la 16 octombrie 2006, în ceea ce privește v.c.p.r.d.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 august 2006.